
MUITINĖS DEPARTAMENTO
PRIE LIETUVOS RESPUBLIKOS FINANSŲ MINISTERIJOS
GENERALINIS DIREKTORIUS


ĮSAKYMAS
DĖL TERMINO, PER KURĮ TURI BŪTI IMPORTUOTI PERSIKELIANČIO ASMENS ASMENINIAI DAIKTAI, PRATĘSIMO TAISYKLIŲ PATVIRTINIMO

2016 m. rugpjūčio 2 d. Nr. 1B-636
Vilnius

Vykdydamas Lietuvos Respublikos Vyriausybės 2016 m. birželio 8 d. nutarimo Nr. 581 „Dėl Lietuvos Respublikos Vyriausybės 2004 m. balandžio 16 d. nutarimo Nr. 438 „Dėl Importuojamų prekių neapmokestinimo importo pridėtinės vertės mokesčiu“ pakeitimo“ 3 punktą:
T v i r t i n u Termino, per kurį turi būti importuoti persikeliančio asmens asmeniniai daiktai, pratęsimo taisykles (pridedama).

Generalinio direktoriaus pavaduotojas,
laikinai atliekantis generalinio direktoriaus funkcijas			Vytenis Ališauskas




PATVIRTINTA
Muitinės departamento prie
Lietuvos Respublikos finansų ministerijos
generalinio direktoriaus
2016 m. rugpjūčio 2 d. įsakymo Nr. 1B-636





.	Termino, per kurį turi būti importuoti persikeliančio asmens asmeniniai daiktai, pratęsimo taisyklės (toliau – taisyklės) nustato Importuojamų prekių neapmokestinimo importo pridėtinės vertės mokesčiu taisyklių, patvirtintų Lietuvos Respublikos Vyriausybės 2004 m. balandžio 16 d. nutarimu Nr. 438 „Dėl importuojamų prekių neapmokestinimo importo pridėtinės vertės mokesčiu“, 8 punkte ir 12.3 papunktyje nustatyto termino, per kurį turi būti importuojami fizinio asmens, gyvenusio už Europos Sąjungos teritorijos ne trumpiau kaip 12 paskutinių mėnesių, keičiančio nuolatinę gyvenamąją vietą ir persikeliančio iš ne Europos Sąjungos valstybės į Lietuvos Respubliką, asmeniniai daiktai, pratęsimo tvarką.
.	Taisyklėse vartojamos sąvokos ir santrumpos atitinka Lietuvos Respublikos pridėtinės vertės mokesčio įstatyme, Importuojamų prekių neapmokestinimo importo pridėtinės vertės mokesčiu taisyklėse vartojamas sąvokas.
.	Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatytas terminas gali būti pratęstas, jeigu asmeniniai daiktai dėl nuo persikeliančio asmens nepriklausančių priežasčių negalėjo būti importuoti per Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatytą 12 mėnesių terminą.
.	Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatyto termino pratęsimui persikeliantis asmuo kartu su muitinės deklaracija muitinės įstaigai, kurioje prekės išleidžiamos į laisvą apyvartą, pateikia prašymą pratęsti minėtą terminą. Prašyme nurodomos priežastys, kodėl prekės negalėjo būti importuotos per Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatytą 12 mėnesių terminą, taip pat, atsižvelgiant į Importuojamų prekių neapmokestinimo importo pridėtinės vertės mokesčiu taisykles, nurodomi Atleidimo nuo muitų taikymo taisyklių, patvirtintų Muitinės departamento prie Lietuvos Respublikos finansų ministerijos generalinio direktoriaus 2010 m. kovo 8 d. įsakymo Nr. 1B-137 „Dėl Atleidimo nuo muitų taikymo taisyklių patvirtinimo“, 45 punkte nurodyti duomenys.
Kartu su šiame punkte nurodytu prašymu pateikiami jį pagrindžiantys dokumentai.
.	Muitinės pareigūnui, atliekančiam prekių muitinį įforminimą, išnagrinėjus taisyklių 4 punkte nurodytą prašymą ir kartu su juo pateikus dokumentus, priimamas vienas iš šių sprendimų:
.	Pratęsti Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatytą terminą, jeigu prašyme nurodytos priežastys, kurios pagrįstos pateiktais dokumentais, atitinka taisyklių 3 punkto nuostatas. Šiuo atveju muitinės įstaigos sprendimas pratęsti minėtą terminą yra priimtos muitinės deklaracijos, kurioje nurodyta importo pridėtinės vertės mokesčio lengvata, įforminimas.
.	Nepratęsti Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatyto termino, jeigu prašyme nurodytos priežastys neatitinka taisyklių 3 punkto nuostatų ir (arba) nepateikti nurodytas priežastys pagrindžiantys dokumentai. Šiuo atveju prekės išleidžiamos netaikant importo pridėtinės vertės mokesčio lengvatos.
.	Jeigu kartu su muitinės deklaracija muitinės įstaigai, kurioje prekės išleidžiamos į laisvą apyvartą, nebuvo pateiktas prašymas pratęsti Importuojamų prekių neapmokestinimo importo pridėtinės vertės mokesčiu taisyklių 8 punkte ir 12.3 papunktyje nustatytą terminą, persikeliantis asmuo prašymą gali pateikti teritorinei muitinei išleidus prekes. Šiuo atveju sprendimą dėl termino pratęsimo (arba nepratęsimo) priima teritorinės muitinės viršininkas arba jo įgaliotas asmuo.
.	Muitinės įstaigos sprendimas gali būti apskųstas Lietuvos Respublikos muitinės įstatymo nustatyta tvarka.
.	Taisyklės taikomos ir pratęsiant 2009 m. lapkričio 16 d. Tarybos reglamento (EB) Nr. 1186/2009, nustatančio Bendrijos atleidimo nuo muitų sistemą (kodifikuota redakcija) (OL 2009 L 324, p. 23), 7 straipsnio 1 dalyje nurodytą terminą.

